钦定古今图书集成/明伦汇编/氏族典/第371卷 > 《廖用贤尚友录》 > 严光
## 钦定古今图书集成/明伦汇编/氏族典/第371卷 > 《廖用贤尚友录》 > 严光

按《后汉书严光传》：“光字子陵，一名遵，会稽馀姚人也。
少有高名，与光武同游学。及光武即位，光乃变名姓，
隐身不见。帝思其贤，乃令以物色访之。后齐国上言，
有一男子，披羊裘钓泽中。帝疑其光，乃备安车元𫄸，
遣使聘之，三反而后至。除为谏议大夫，不屈，乃耕于
富春山。后人名其钓处为严陵濑焉。建武十七年，复”
特征，不至。年八十，终于家。